Instruction: Selecciona unes oracions del text original que continguin la informació més rellevant.

Context:
L'Hospital Clínic va arribar als 160 llits d'Unitats de Cures Intensives (UCI), 140 dels quals per a pacients amb covid-19, en el moment de màxima pressió de la pandèmia.
Després que els ingressos s'hagin reduït i les altes hagin pujat, l'hospital té un ara un centenar d'UCI, un nombre molt similar a la seva capacitat basal (90-100).
Ara bé, la meitat dels pacients a l'UCI hi són encara pel virus.
Ho explica el director d'Urgències, el doctor Miquel Sánchez, en una entrevista a l'ACN sobre com s'estan reorganitzant per recuperar l'activitat anterior al coronavirus.
"El principal repte en aquests moments és la seguretat.
Protegir la gent que vingui a l'hospital, l'entorn i els professionals.
I això farà que l'hospital vagi més lent", diu.
De les 43 sales d'hospitalització del Clínic, 7 estan destinades en aquests moments als pacients amb la malaltia covid-19.
En van ser 32 en els moments més virulents de la pandèmia, quan més del 80% de l'activitat a Urgències era per a aquesta malaltia.
"L'última setmana de març a Urgències hi va haver una tensió i una pressió assistencial com mai havia vist a la vida.
Vam quasi col·lapsar.
Sé que aquesta paraula no agrada gaire, però va arribar un punt en què quasi bé no donàvem a l'abast d'anar creant llits d'hospitalització per als malalts que anaven arribant", afirma el doctor Sánchez.
Fa uns dies el balanç entre el nombre de nous ingressos i el de pacients que tornen a casa va començar a ser negatiu.
El Clínic, com la resta de centres catalans, ha anat recuperant els llits que quedaven lliures i "retransformant-se", assenyala el director d'Urgències d'aquest hospital, que va assumir la responsabilitat de ser el de referència a Catalunya per tractar el coronavirus a l'inici.
"Aquesta situació ens ha permès ingressar des d'Urgències els malalts que tímidament han anat apareixement amb afectacions que no eren covid i també reprendre a poc a poc l'activitat quirúrgica, que amb la irrupció de la pandèmia s'havia aturat", indica.
"Anirem recuperant aquesta 'nova normalitat' amb la velocitat que la seguretat ens marqui en cada moment", afirma el doctor Sánchez, que posa d'exemples: "Llocs on es podien visitar 100 pacients, potser ara només se'n podran visitar 30.
On abans es podien fer 100 exploracions, potser ara només 20".
El director d'Urgències insisteix: "Tothom ha d'entendre que és per a la seguretat de tots.
La recuperació necessàriament ha de ser d'aquesta manera, perquè si no ens tornaríem a posar absolutament tots en risc".
"Els nostres polítics han d'entendre que la sanitat anirà recuperant la normalitat en la mesura que pugui i això no hauria de ser motiu de disputa entre ells", afegeix.
En marxa els programes quirúrgics però amb proves als pacients
Tot i que l'activitat quirúrgica no es va suspendre completament, es va limitar a les operacions més urgents.
A mesura que s'han anat recuperant taules quirúrgiques- algunes sales d'operacions i de recuperació es van transformar en UCI-, s'han reprès les operacions, amb diferències entre les especialitats, ja que s'estan prioritzant les més urgents.
El doctor Sánchez explica que hi ha establert un protocol estricte abans de les operacions per descartar que el pacient tingui el coronavirus.
En aquest cas es planteja endarrerir l'operació si és possible, ja que s'està veient vist que els pacients contagiats evolucionen pitjor després de l'operació que els que no tenen el virus.
"Sembla com si la intervenció desencadenés una tempesta vírica immunològica i de resposta inflamatòria interna que fa que el postoperatori sigui dolent", constata.
Per aquest motiu, el programa de cirurgia cardíaca és un dels que més s'està tardant a posar en marxa.
Un 25% de les consultes externes
L'hospital ha reprogramat aproximadament un 25% de les proves diagnòstiques i consultes externes que havien quedat suspeses.
"És un número prudent que pensem que podem assumir relativament bé amb la capacitat i els espais que tenim a l'hospital perquè els pacients puguin mantenir les distàncies de seguretat i els puguem citar a hores en què l'encreuament sigui el menor possible", subratlla.
Davant la possibilitat de rebrots
El doctor Sánchez espera que no hi hagi un rebrot gran en els propers mesos.
Ara bé, en cas que es produís, l'hospital tornaria a fer l'"escalat" anterior.
"L'avantatge és que hem après allò que es pot fer millor, però el desavantatge és que el personal està físicament i emocionalment estressat", contraposa.
El director d'Urgències destaca que aquestes setmanes han hagut de fer molta gestió emocional entre els professionals sanitaris.
Per a ell, hi ha hagut moments de tot.
"Al començament volia viure-ho com un repte i això em donava energia per tirar endavant; per exemple, quan havíem de reorganitzar circuits o com introduir el que anàvem coneixent del virus", explica, per continuar: "Espero que no haguem de passar per una experiència similar.
Però si l'evolució, la natura i la societat ens tornen a fer caure en un sotrac d'aquests, els professionals hi serem pel que faci falta".

Response: El Clínic té un centenar d'UCI i la meitat dels pacients que hi ha són encara pel virus de la covid-19. El director d'Urgències destaca que la seguretat és el principal repte i que l'hospital ha anat recuperant l'activitat anterior a la pandèmia. Indica també que la recuperació serà lenta i segura, per evitar que ens tornem a posar en risc.


Instruction: Selecciona unes oracions del text original que continguin la informació més rellevant.

Context:
La CUP ha fet arribar a la militància els plans de Carles Puigdemont.
En una circular, el partit anticapitalista informa que Puigdemont proposa el 18 de febrer com a data per a la seva investidura al capdavant del Consell de la República des de Brussel·les.
A més, segons que ha pogut confirmar VilaWeb, Puigdemont també proposa una altra sessió d’investidura al Parlament de Catalunya per als dies 21 o 22 de febrer.
La circular també diu que s’obre la porta a investir a la cambra catalana un altre candidat de JxCat, si no és possible d’investir Puigdemont.
La CUP considera que és una proposta de JxCat i, per tant, que hauria de ser aquest grup parlamentari que en donés els detalls.
Fonts de la CUP confirmen que han fet arribar a la militància la circular que s’ha filtrat avui a la premsa i insisteixen que no valoraran cap proposta fins que no estigui acordada conjuntament per JxCat i ERC.
Per la seva banda, fonts d’ERC diuen que no els han fet arribar la proposta del 18 de febrer.
Segons la circular de la CUP, JxCat proposa una reforma de la llei de presidència que permetria d’investir Puigdemont a distància des del parlament.
En canvi, la investidura des de Brussel·les seria el 18 de febrer amb una assemblea de càrrecs electes que situaria Puigdemont al capdavant del Consell de la República.
El text també diu que, si aquest procés no és possible, s’investiria un altre candidat de JxCat, del qual no concreten el nom.
Sobre aquest últim punt afegeixen: ‘Tota la proposta versa sobre la idea que aquesta última possibilitat implicaria que la presidència a Barcelona tingués un caràcter simbòlic obeint els mandats de Brussel·les’.
Finalment, es posa damunt la taula una proposta de resolució per a fer un reconeixement al govern legítim i invocar el referèndum de l’1 d’octubre i la posterior declaració d’independència del 27 d’octubre.
El text fixa que aquesta proposta de resolució es podria votar al parlament el 8 o 9 de febrer.
La circular íntegra:
«Benvolgudes companyes,
Dilluns, una delegació de la CUP-CC va reunir-se a Brussel·les amb Carles Puigdemont.
En aquesta circular us compartim les informacions que ens va fer arribar.
Es tracta d’una proposta de Junts per Catalunya que en aquests moments desconeixem si té l’acord explícit d’ERC.
Ens plantegen la creació d’una nova institucionalitat formada per govern i assemblea de càrrecs electes constituent que esdevingui un contrapoder a l’estat des de l’exterior.
El parlament autonòmic quedaria per gestionar les polítiques públiques tensant la legalitat constitucional, seguint les iniciatives polítiques i legislatives acordades a l’assemblea a l’exili.
Segons la proposta, aquest nou espai a l’exterior seria la direcció política real del Principat i emplacen que en formin part JxCat, ERC, CUP i independents.
Des del govern i l’assemblea constituent a l’exili es configurarien les següents realitats: govern real i assemblea constituent; política internacional i internacionalització de la República, activisme internacional, Diplocat i un think tank republicà.
Aquest plantejament va acompanyat de diferents escenaris quant a la investidura de Carles Puigdemont.
Així, proposen de presentar aquest dijous 8 o divendres 9 de febrer una proposta de resolució de reconeixement restitutori del president Puigdemont i invocació de l’1 i el 27 d’octubre, en aquest cas especialment per fer referència a l’inici del 155.
Seguidament, es proposa una reforma de la llei de presidència que permetés d’investir Carles Puigdemont de manera telemàtica.
En cas de poder-se fer aquesta reforma mitjançant el mecanisme de lectura única, aquest ple es faria el 15 de febrer.
En cas contrari, no es convocaria.
El 18 de febrer es proposa la celebració d’una ‘Assemblea d’Electes’ i la investidura de Carles Puigdemont com a president del Consell de la República.
Aquest acte es faria a Brussel·les.
El 21 o 22 tindria lloc la investidura de Carles Puigdemont al Parlament de Catalunya.
Si aquesta no és possible, la proposta que se’ns trasllada a Brussel·les és la d’investir un/a altre/a candidat/a de JxCat.
No se’ns trasllada cap nom.
Tota la proposta versa sobre la idea que aquesta última possibilitat implicaria que la presidència a Barcelona tingués un caràcter simbòlic obeint els mandats de Brussel·les.
Ens demanen posicionament sobre la proposta de resolució d’aquesta setmana i la modificació de la llei de presidència per al ple de dijous 8 de febrer i ens conviden a participar en la redacció de la PR i a presentar-la conjuntament.
En aquest sentit, entenem que en funció del seu contingut la PR i la modificació de la llei de presidència podria adequar-se al mandat del Consell Polític + GAP del 20 de gener.
Per altra banda, per establir el posicionament de la CUP-CC per les propostes que ens traslladen per al 18 de febrer primer, i després per al 21-22 de febrer, hem considerat necessari la celebració d’un Consell Polític Extraordinari de manera urgent en els primers dies.
Entre avui dimecres 7 i dijous 8 us farem arribar el calendari.
Secretariat Nacional
Grup Parlamentari»

Response: La CUP ha informat la seva militància dels plans de Puigdemont, que proposa la data del 18 de febrer per a la seva investidura. Si no es pot investir, obre la porta a un altre candidat de JxCat. La proposta també inclou una reforma de la llei de presidència per permetre la investidura a distància i altres funcions.


Instruction: Selecciona unes oracions del text original que continguin la informació més rellevant.

Context:
La portaveu adjunta del grup socialista al Congrés, Meritxell Batet, ha desvinculat el rebuig expressat aquest dimecres al Parlament pel PSC i PP davant el debat i aprovació de les conclusions de la comissió del procés constituent d'un acostament entre socialistes i populars per a la investidura i per a la configuració d'un nou govern a l'Estat.
Per Batet, aquest debat "no s'hauria d'haver produït mai" ja que "és gravíssim que una institució pública vulneri la llei i, per tant, posi en dubte la seguretat jurídica, les garanties i la protecció de tots els ciutadans".
La socialista ha refermat que el PSOE "no donarà suport ni facilitarà govern del PP" ja que manté que ha de ser el PP i Mariano Rajoy qui assumeixen la "responsabilitat moral" de treballar, "des del diàleg i el consens", per reunir els suports necessaris per formar un nou executiu.
En aquest sentit, ha aconsellat als populars aprofundir els contactes amb CDC, davant el "recorregut fet" entre ambdues formacions," tant des del punt de vista programàtic com de polítiques compartides".
Meritxell Batet ha remarcat que el PSOE sempre ha mostrat la "màxima lleialtat en les qüestions essencials que un país necessita" com ara la defensa de la llei, de l'Estat de Dret o en la lluita contra el terrorisme, amb la resta de formacions polítiques "però per a això no cal governar junts" amb el PP "ni facilitar el govern d'aquells de qui amb tota claredat el PSOE és l'alternativa política".
La portaveu adjunta del grup socialista al Congrés considera que ni el debat ni l'aprovació per part del Parlament de les conclusions de la comissió sobre el procés constituent "s'haurien d'haver produït mai" ja que és "és gravíssim que una institució pública vulneri la llei i, per tant, posi en dubte la seguretat, la garantia i la protecció per als ciutadans".
Batet ha insistit que el PSOE "no donarà suport ni facilitarà un govern del PP" pel fet que ambdós partits defensen projecte de país "diametralment oposats" i ha defensat que ha de ser Mariano Rajoy i el Partit Popular qui assumeixin la "responsabilitat moral" de treballar per obtenir els suports necessaris per formar govern, des del "diàleg i el consens", de la mateixa manera que els populars van fer per a l'elecció de la presidenta i de la mesa del congrés.
Tot i això, ha reconegut que l'actitud de Rajoy "ha de canviar molt" ja que "ha d'entendre que ha perdut la majoria absoluta", tenint en compte que "no pot esperar a l'adhesió de la resta de forces perquè els suports no cauen del cel".
En aquest sentit, la portaveu adjunta del grup socialista al Congrés ha recomanat al PP aprofundir en les converses amb CDC pel "recorregut fet" per ambdues formacions i sobretot després dels suports que CDC hauria facilitat per a l'elecció de la mesa del Congrés.
"Les comarques de Lleida no quedaran orfes al Congrés"
Meritxell Batet ha fet aquestes afirmacions des de Lleida, des d'on el PSC ha volgut deixar clar que "les comarques de Lleida no quedaran orfes al Congrés", després que la formació es quedés el 26-J sense la representació que havia obtingut en les eleccions del 20-N.
La cap de llista del PSC per Lleida el 26-J, Mònica Lafuente, ha remarcat que els set diputats obtinguts pel PSC a Catalunya, amb el suports dels assolits pel PSOE a Aragó, es repartiran i portaran a la cambra els diferents temes d'interès que afecten la demarcació, seguint així la tasca feta per Lafuente en l'anterior i curta legislatura, qui tot i no ser diputada seguirà coordinant les propostes lleidatanes que es presentin al Congrés.
Entre les prioritats del PSC per Lleida, destaquen la presentació de proposicions no de llei sobre la reparació dels danys soferts a l'Aran per l'avinguda del Garona el 2013; de suport a l'agricultura i ramaderia de muntanya; per donar una solució definitiva al tram de la futura A-27 entre Montblanc i Lleida; per millorar les carreteres N-260 i N-230; i sobre el projecte de traçat de les obres de construcció de l'autovia A-14, en relació amb l'enllaç amb l'A-2 i amb el municipi de Rosselló (Segrià).

Response: Meritxell Batet ha afirmat que el rebuig del PSC i del PP a les conclusions de la comissió del procés constituent no implica un acostament entre els dos partits per a la investidura. El PSOE no donarà suport al govern del PP, però recomana als populars que aprofundeixin els contactes amb CDC.


Instruction: Selecciona unes oracions del text original que continguin la informació més rellevant.

Context:
"Aquells portaveus de grups polítics que posen en dubte el referèndum o el vinculen als pressupostos, que deixin de devaluar-lo perquè ja tenim el govern espanyol i altres formacions a Catalunya per llençar-lo a la paperera".
Amb aquesta contundència, el portaveu del Secretariat Nacional de la CUP, Quim Arrufat, s'ha referit a les declaracions que la presidenta de la Diputació de Barcelona i alt càrrec del PDECAT, Mercè Conesa, ha fet on diu que potser no es podrà fer si la relació amb l'estat espanyol "acaba en paràlisi".
Arrufat ha apel·lat a la defensa "sense fissures" d'un instrument que "és i serà de la gent per decidir el futur polític d'aquest país.
Ho ha dit després que aquest dissabte s'hagi reunit el Consell Polític i el Grup d'Acció Parlamentària (GAP) a Tona (Osona).
Durant el debat, s'ha fixat el 28 de gener com a data per decidir el sentit final del seu vot als pressupostos de la Generalitat.
Es decidirà també durant una reunió entre el Consell Polític i el GAP.
L'Ajuntament de Tona (Osona) ha estat l'indret on aquest dissabte la CUP ha reunit el Consell Polític (CP), que agrupa els representants de totes les assemblees territorials, i el Grup d'Acció Parlamentària (GAP) on hi ha representades les organitzacions de la Crida Constituent.
L'objectiu de la trobada era debatre sobre la situació política del país i decidir els passos a seguir per treballar en el referèndum, el procés constituent i el rescat social.
Les bases de la formació han acordat que el 28 de gener serà el dia en què decidiran el seu vot als pressupostos de la Generalitat, tal com ha explicat el portaveu del seu Secretariat Nacional, Quim Arrufat, que ha destacat que es farà entre dues cites importants de l'activitat parlamentària, com és el debat per seccions dels pressupostos de l'any vinent el 16 de gener i l'aprovació final dels comptes.
La decisió es prendrà durant una reunió entre el CP i el GAP.
Els tres criteris que més pesaran a l'hora de prendre la decisió final, és que el referèndum i el procés constituent tinguin totes les condicions tècniques, polítiques i pressupostàries necessàries perquè puguin tirar endavant i sobretot, i com a "ingredient imprescindible", que responguin a uns "mínims de rescat social" per al país.
Sobre aquest últim punt, Arrufat ha reclamat a ERC que "faci servir totes les seves sigles" i que "deixi de fer pedagogia d'uns pressupostos que no són socials ", ja que segons la formació "mantenen uns privilegis que no són exemplars i "no apuren els límits de l'autonomia".
"Hi ha marge perquè siguin millors per respondre les necessitats del poble de Catalunya", ha afegit el portaveu del Secretariat Nacional.
Defensa "sense fissures" del referèndum
Arrufat, que ha comparegut davant els mitjans acompanyat de la diputada Eulàlia Reguant, s'ha referit també a aquelles forces polítiques que posen en dubte la celebració del referèndum i molt especialment a la presidenta de la Diputació de Barcelona i alt càrrec del PDECAT, Mercè Conesa, quan aquest dissabte declarava en una entrevista al Nació Digital que potser no es podrà fer si la relació amb l'estat espanyol "acaba en paràlisi".
Aquest tipus de manifestacions, segons el diputat de la CUP, el que fan és "devaluar" el propi referèndum tot recordant que és un instrument democràtic que ""és i serà de la gent per decidir el futur polític d'aquest país".
A més a més, ha alertat que si es continua per aquesta via, "més d'un dubtarà que sigui una proposta democràtica i acabarà creient que és un instrument al servei d'algun partit per possibilitat altres decisions, un luxe que no ens podem permetre perquè no és cert".
Tot seguit ha defensat amb vehemència que el referèndum es farà i que té "data de caducitat".
Per altra banda, ha demanat enllestir amb "urgència" "l'aterratge i les estructures polítiques, socials i econòmiques" perquè el procés constituent sigui una realitat.
També ha lamentat que en els últims mesos, després de l'aprovació de les conclusions de la comissió d'estudi, s'hagi aturat el treball al voltant del procés constituent, tot recordant que juntament amb el referèndum, són els dos "pilars" d'aquesta legislatura.
Més mobilitzacions per combatre la "repressió jurídica"
La CUP veu amb "molta preocupació" la "velocitat" i "bel·ligerància" de l'ofensiva judicial que està mostrant l'estat espanyol envers els càrrecs electes, les institucions i les idees democràtiques sobre el dret a decidir.
Arrufat ha augurat que, per frenar-ho, caldrà "redoblar esforços" a nivell de mobilització ciutadana i de les institucions i s'ha mostrat convençut que així serà i que s'evitarà que aconsegueixin el seu propòsit, com es "rebentar" el procés sobiranista.

Response: Quim Arrufat ha instat els portaveus dels grups polítics a no minvar la importància del referèndum. La CUP ha destacat la necessitat d'una defensa del referèndum, que és un instrument democràtic. A més, han anunciat que el 28 de gener decidiran el seu vot als pressupostos de la Generalitat, en funció de les condicions per al referèndum i el procés constituent.


Instruction: Selecciona unes oracions del text original que continguin la informació més rellevant.

Context:
El president espanyol, Mariano Rajoy, ha assegurat aquest dimecres que avui veu més marge per a la seva investidura que després de les eleccions del 20 de desembre.
"Avui hem fet una passa", ha manifestat en la roda de premsa posterior a la reunió que ha mantingut amb el president de C's, Albert Rivera, per afegir que unes terceres eleccions en un any seria "una vergonya".
Rajoy ha assegurat que l'Estat necessita un govern "estable, sòlid i amb un ampli suport parlamentari" com més aviat millor per afrontar el reptes més urgents: "Complir amb els compromisos amb Europa, aprovar els PGE, garantir la solidesa de contra el repte independentista i consolidar el creixement econòmic".
També ha celebrat que les diferències entre el PP i C's no siguin insalvables i ha afirmat que avui marxa amb la sensació que pot negociar alguna cosa.
El president espanyol en funcions, Marino Rajoy, ha subratllat que les formacions polítiques tenen l'obligació d'evitar unes tercer eleccions que, a parer seu, serien "inadmissibles" i ha fet una crida a l'entesa.
"Estem obligats a col·laborar per superar aquesta situació que es perllonga des de fa mesos", ha sentenciat.
Rajoy ha destacat la necessitat de formar un govern que sigui "capaç de governar" com més aviat millor per resoldre les principals urgències que l'Estat té a dia d'avui sobre la taula i que passen per complir els compromisos adquirits amb la Unió Europea, per aprovar els Pressupostos Generals de l'Estat per al 2017, per garantir la solidesa davant l'independentisme i per mantenir el creixement econòmic.
És per això que ha proposat obrir "un marc de diàleg sincer" a Rivera per conformar l'agenda política de la legislatura i li ha lliurat un document amb un conjunt d'acords de base sobre els que negociar.
"Li he ofert diàleg i li he demanat que faci les aportacions que consideri", ha subratllat, per afegir que les diferències entre les dues formacions no són insalvables.
Durant la seva compareixença, Rajoy ha explicat que tots dos han acordat desenvolupar aquest document a través de 4 grups de treball.
El primer del grups de treball abordaria les reformes institucionals necessàries que passarien per reforçar la lluita contra la corrupció, la independència i la qualitat de la justícia o per la definició d'un marc d'enteniment sobre el debat territorial.
Els populars proposen un segon grup de treball sobre política econòmica que, en primer lloc, hauria de fer front a les necessitats més urgents com l'aprovació dels objectius d'estabilitat pressupostària i deute públic i els Pressupostos Generals de l'Estat.
El tercer grup s'encarregaria per definir les bases "d'un pacte nacional d'Educació i Ciència" mentre que el quart abordaria les Polítiques Socials i passaria per garantir l'estat del benestar o per actualitzar el pacte de Toledo, entre d'altres mesures.
Rajoy considera que cal formar un govern "estable, sòlid i amb un ampli suport parlamentari" i ha destacat la necessitat de començar a treballar sobre els punts que recullen els quatre grups de treball que ha proposat i que han de servir per marcar l'agenda política de cara a la pròxima legislatura.
Rajoy ha assenyalat que l'aportació de Rivera i C's és imprescindible per aconseguir-ho, ha recordat que també cal el compromís del PSOE i que farà tot allò que estigui a les seves mans perquè no es tornin a repetir eleccions.
Finalment, Mariano Rajoy ha explicat que vol comptar de manera "molt particular" amb el PSOE en l'aprovació dels Pressupostos i del sostre de despesa i en el front comú respecte el "desafiament independentista" ja que, a parer seu, "aquests dos assumptes són els més importants".
"Rivera i jo mantindrem un canal permanent sobre la investidura i ens tornarem a reunir en dates pròximes", ha conclòs.

Response: Rajoy proposa un govern estable per abordar els reptes urgents de l'Estat i evitar unes terceres eleccions. Després de reunir-se amb Rivera, suggereix obrir un marc de diàleg per conformar l'agenda política de la legislatura. Han acordat desenvolupar acords de base en quatre grups de treball. Rajoy vol comptar amb la col·laboració del PSOE per als pressupostos i enfront l'independentisme.


Instruction: Selecciona unes oracions del text original que continguin la informació més rellevant.

Context:
L’Hospital Clínic de Barcelona ha sigut el primer de Catalunya que ha aplicat, amb èxit, una tècnica nova fins ara per la localització i extirpació de tumors no palpables amb l’ús de material radioactiu.
Es tracta d’una intervenció que es duu a terme amb una llavor de 4 mil·límetres de longitud i 0,5 de diàmetre que conté iode 125; aquesta s’insereix dins del tumor i serveix per identificar els ganglis afectats i així, a l’hora de fer la cirurgia per extirpar-lo, evitar extreure teixit sa.
Fins ara, s’ha aplicat en 12 pacients de càncer de mama i paratiroides des de l’octubre, i hi ha 6 persones més en llista.
Es tracta d’un procediment radioguiat amb la llavor radioactiva que, com ha explicat la doctora Immaculada Alonso, es caracteritza per la precisió.
En la intervenció, el cirurgià s’ajuda del professional de Medicina Nuclear, que detecta l’activitat radioactiva inserida mitjançant l’ús d’una sonda de detecció de raigs gamma, que permet procedir a l’extirpació de la lesió de forma molt precisa.
Una vegada ressecada la lesió, es comprova la inclusió de la llavor que posteriorment es retirarà.
El doctor Antoni Castells ha remarcat que es tracta d'un "gran avenç" que confia poder aplicar, en un futur, en altres pacients.
Alonso, en aquesta línia, ha afegit que la medicina està en evolució continua "cap a la precisió", fet que permet trobar el millor tractament per a cada pacient i produir el menor dany col·lateral.
En el càncer de mama, per exemple, ha ajudat a precisar la localització de ganglis limfàtics a l'aixella afectats per la metàstasi del càncer de mama.
"Fins ara es feia un buidament complet, s'extirpaven tots els ganglis i això podia produir en les pacients, a la llarga, problemes de mobilitat del braç o inflamacions", i ha dit que amb aquesta tècnica, en els casos que hagin fet metàstasi i reaccionin bé a la quimioteràpia, es podria evitar l'extirpació completa dels ganglis limfàtics en un 40% dels casos.
Millores per a les pacients
La doctora Alonso ha explicat que actualment, gràcies als programes existents, es detecten la majoria de càncers de mama en una fase molt inicial.
"Això implica que, en el moment de la cirurgia, com que el tumor no es veu calen radiòlegs o metges nuclears que indiquin on es troba el dany", informa.
Alonso apunta que amb aquesta nova tècnica, que prové dels Estats Units, és possible extirpar només el tumor i no el teixit sa que l'envolta.
En altres paraules, a Espanya s'ha de regular internament segons el centre hospitalari i han de passar per una autorització firmada per cada pacient.
No tots els pacients se'n poden beneficiar
No amb tots els tumors no palpables es durà a terme aquesta nova tècnica.
En principi, ha puntualitzat Vidal-Sicart, dependrà de com es manifestin.
En cas que sigui una lesió "ben localitzada, estudiada i que es pugui veure per ecografia, sí", tot i que abans d'operar ha remarcat que cal estudiar molt bé quines condicions presenta cada cas.
El càncer de mama és dels més freqüents a Catalunya, ja que hi ha 4.500 nous casos per any, ha dit Antonio Castells
Per la seva banda, Alonso ha celebrat que la introducció d'una tècnica com aquesta permet "fer més ampli el ventall d'intervencions possibles per a cada cas".
La doctora ha assenyalat que, com més alternatives hi hagi, millor es podrà definir el procés per a cada pacient, segons les condicions que presenti.
Isabel Sancho ha sigut intervinguda amb aquest nou procediment i assegura que "ha anat molt bé", que no té cap dolor i que en tot moment va estar informada del procediment.
Actualment es troba en fase de recuperació.
Vidal-Sicart ha dit que "encara queda canviar la prescripció existent perquè es pugui utilitzar més aquesta tècnica" i que està negociant amb una de les empreses que subministra les llavors per fer-ho possible, "però modificar la legislació és un procediment llarg que pot durar més d'un any".
El càncer de mama és dels més freqüents a Catalunya, ja que hi ha 4.500 nous casos per any, ja dit Castells.

Response: L'Hospital Clínic de Barcelona ha aplicat una nova tècnica per extreure tumors no palpables, que consisteix a inserir una llavor radioactiva al tumor per identificar els ganglis afectats i extreure només la zona afectada durant la cirurgia. La tècnica es duu a terme amb l'ajuda d'un professional de medicina nuclear que utilitza una sonda per detectar l'activitat radioactiva.


Instruction: Selecciona unes oracions del text original que continguin la informació més rellevant.

Context:
El PSC, ERC, JxCat i ECP es donen un mes de marge per a intentar refer l’acord per a reformar la llei de política lingüística.
Després que Junts hagi congelat la seva implicació en l’acord, sense sortir-ne, els grups han optat per a intentar mantenir el consens i permetre que se’n puguin presentar esmenes fins a l’últim moment del ple de l’última setmana d’abril, el dia 28.
No serà fins llavors que es debatrà la proposició.
Així ho ha avançat el portaveu dels comuns a la cambra, David Cid, que ha insistit en la necessitat d’intentar que Junts no es despengi de l’acord.
La primera intenció dels grups era que la tramitació –d’urgència, per lectura única– s’engegués la setmana que ve, però d’aquesta manera donen aire a la negociació.
I és que Junts reclamava temps per a obrir converses amb les entitats i intentar sumar-les al pacte, amb la possibilitat de presentar-hi esmenes que modifiquin una part del text.
A més, aquestes setmanes de coll també permetrien al govern convocar el Pacte Nacional per la Llengua, una via apuntada per Òmnium per a ampliar el consens que Junts veu amb bons ulls.
Caldrà veure si la resta de partits estaran disposats o no a canviar l’articulat en cas que JxCat en presenti esmenes, i fins a quin punt.
Cid no s’ha pronunciat al respecte i ERC es va obrir ahir a introduir-hi “petites” modificacions.
En tot cas, però, tindran un mes per a negociar els possibles canvis, i la reforma s’aprovaria definitivament el 28.
El calendari encara es podria ajornar una setmana més si algú en demanés un dictamen al Consell de Garanties Estatutàries, cosa que es pot fer un cop s’hagin publicat formalment les esmenes.
Ho poden sol·licitar dos grups parlamentaris o 14 diputats.
És a dir, n’hi hauria prou que ho fessin Vox i C’s, o Vox i els diputats del PP.
Què passarà si JxCat es despenja de l’acord?
El PSC, ERC i els comuns tenen prou vots per a tirar endavant la reforma de la llei de política lingüística igualment: sumen la majoria absoluta que requereix l’aprovació de la reforma, tenint en compte que és una llei de desenvolupament bàsic de l’estatut.
Una altra cosa són les conseqüències polítiques que això comportaria.
S’aprimaria el consens i els dos socis de govern mantindrien una posició divergent sobre un tema tan rellevant com ho és la llengua a l’escola.
Això complicaria, a més, tots els plans de l’executiu, perquè la intenció del govern és aprovar un decret –en el termini de vuit mesos a un any– per a modificar la Llei d’Educació de Catalunya i encaixar-la amb aquesta primera reforma legislativa.
La prioritat de totes les parts, a hores d’ara, és consolidar l’acord que Junts ha deixat en suspens.
Si la llei estigués aprovada quan el tribunal hagi de sospesar una petició d’execució que consideri legítima –si és que en considera alguna– es podria interpretar que es reforça la posició del govern.
Per això els promotors de la llei han intentat que l’ajornament sigui mínim.
Podrien haver concentrat tota la tramitació la setmana que ve, però això hauria complicat l’entesa amb Junts.
I com que és habitual que el debat de les lleis per lectura única es desplegui al llarg de dos plens, Cid ha assegurat que no se n’ajorna la data d’aprovació final prevista, tot i que sí que es dilata fins a l’últim moment el termini per a la presentació d’esmenes.
És una incògnita si la proposició de llei de la CUP perquè el català sigui l’única llengua vehicular a l’ensenyament es tramitarà també en el darrer ple d’abril.
El que és segur és que no anirà al ple de la setmana que ve, perquè la junta de portaveus no ha acceptat la petició dels anticapitalistes perquè fos així.
La junta de portaveus haurà de decidir-ho quan debati l’ordre del dia del ple de final d’abril.

Response: El PSC, ERC, JxCat i ECP tenen un mes per intentar refer l'acord per reformar la llei de política lingüística, després que Junts hagi congelat la seva implicació. Els grups opten per mantenir el consens i permetre esmenes fins a l'últim moment. Si JxCat es despenja, el PSC, ERC i els comuns tenen prou vots per aprovar la reforma.


Instruction: Selecciona unes oracions del text original que continguin la informació més rellevant.

Context:
El Partit Comunista de la Xina (PCX) és el partit polític més gran del món.
Segons el portal de dades Statista, el 2016 va arribar a la xifra de 89,45 milions de militants.
Cada cinc anys, més de dos mil delegats territorials del partit es reuneixen a Pequín per decidir les directrius polítiques, socials i econòmiques dels plans quinquennals que marquen el desenvolupament de la Xina.
Avui comença el 19è congrés del PCX, l’últim abans del centenari del partit, el 2021, any que s’ha marcat al calendari com a data simbòlica perquè s’ha d’haver eradicat la pobresa al país.
Tal com apunta el periodista Wang Zeng en un article de The Guardian, el congrés servirà per a reforçar el lideratge de Xi Jinping, secretari general del PCX i president de la Xina.
Tradicionalment, el cap del partit s’escull cinc anys abans de prendre possessió.
Xi va ser escollit futur líder en el congrés del 2007 i va ser nomenat el 2012, però aquesta vegada no se n’ha promogut cap successor.
El politòleg Roger Castellanos ho explica així: ‘És un líder que s’ha fet molt popular i ha tingut una projecció pública molt important.
Tot i la crisi econòmica mundial, ha sabut fer reajustos econòmics.’
L’administració de Xi també ha hagut d’encarar la contaminació i la corrupció, oficialment reconeguda pel partit com un problema molt important.
El congrés també servirà per a renovar una part important dels membres del comitè central del partit.
‘Hi ha qui creu que Xi aprofitarà el congrés per impregnar amb el seu pensament els estatuts del partit’, diu Wang Zeng en el seu article.
Segons ell, això el situaria en un nivell similar al de Mao Zedong i seria una altra demostració de la voluntat de continuar governant durant la dècada vinent.
Però Roger Castellanos en dubta: ‘Xi Jinping recull en gran part el pensament de Mao, però no l’esmena.
M’estranyaria que s’erigís en nou pensador.
Quan escriu sempre fa referències a Mao, a Deng Xiaoping i fins i tot a Hu Jintao.’
Des dels mitjans oficials han mirat de desviar l’atenció de la figura del líder.
L’edició internacional del diari oficial del PCX va publicar un article en què deia que el congrés no era ‘Joc de trons’, i insistia en la importància del nou pla quinquennal.
‘La forma d’organització és la de qualsevol congrés d’un partit comunista: discutiran les ponències sobre les línies estratègiques de moltíssims temes, com ara la política econòmica, la corrupció, el medi o qüestions ètniques’, explica Castellanos.
Els desafiaments de la Xina
‘Per entendre el moment actual de la Xina cal situar-se en el 12è congrés del PCX (l’any 1978), en què Deng Xiaoping va emprendre la via que avui encara és oficial: el socialisme amb característiques xineses’, diu Castellanos.
És allò que al món occidental s’ha conegut com a ‘obertura al mercat’.
Llavors es van adonar que no tenien les condicions de desenvolupament econòmic necessàries per a engegar el socialisme, de manera que, com ja va fer Lenin, van preveure una fase d’acumulació de capital per a desenvolupar l’economia.
‘Diuen que aquesta fase s’acabarà el 2049, en el centenari de la revolució xinesa, quan el socialisme de característiques xineses haurà d’haver aconseguit el somni de rejovenir la Xina’, explica Castellanos.
Afegeix que, malgrat que al món occidental es consideri la Xina un país emergent, ells ho entenen com un rejoveniment de la seva civilització, com una tornada als orígens.
Abans del somni xinès del 2049, hi ha l’objectiu del 2021, quan han d’haver assolit una societat ‘moderadament pròspera’, d’acord amb la terminologia del comunisme xinès.
Segons el Banc Mundial, aquests últims trenta anys set-cents milions de persones han sortit de la pobresa a la Xina.
L’objectiu dels dirigents és que l’any 2020 n’hagin sortit cinquanta-cinc milions més.
‘En el pla internacional, la política exterior xinesa se centra en el reforçament de la Ruta de la Seda, amb inversions estratosfèriques en infrastructures’, diu Castellanos, que posa d’exemple la construcció d’un tren de gran velocitat entre la Xina i Laos.
Més enllà de l’àrea d’influència immediata, la Xina es troba còmoda en el paper que fa en la política internacional.
L’últim Fòrum Internacional de Davos va ser el primer a què assistí un president xinès.
I va sorprendre pel discurs a favor de la globalització, l’obertura econòmica i el lliure mercat, enfront de la posició proteccionista del qui llavors era el flamant president nord-americà, Donald Trump.
La qüestió catalana
Tot i que la Xina té per bandera la no-ingerència en els afers interns dels altres estats, el PCX va signar fa pocs mesos un manifest en favor del referèndum d’independència de Catalunya.
Per Roger Castellanos, la Xina podria tenir interessos en el paper que pugui fer una república catalana independent.
‘Si, posem per cas, no ens acceptessin a la Unió Europea i passéssim a ser un país no alineat, podríem arribar a tenir interès estratègic per a la Xina’, afirma.

Response: Comença el congrés del Partit Comunista de la Xina, que es reuneix cada cinc anys per decidir les directrius dels plans quinquennals del país. Xi Jinping busca reforçar el seu lideratge en un moment en què la Xina s'enfronta a diversos desafiaments. Té 89,45 milions de militants i el congrés també servirà per renovar membres del comitè central del partit.


Instruction: Selecciona unes oracions del text original que continguin la informació més rellevant.

Context:
Un total de 14.642 pacients estan en llista d'espera a desembre del 2016 per operar-se a la regió sanitària de Girona.
Segons dades del Servei Català de la Salut, són 1.046 més que el desembre de l'any anterior, cosa que representa un augment del 7,6%.
Tot i això, Salut divideix l'espera segons si són pacients que necessiten alguna de les 27 intervencions amb temps màxim fixat perquè es consideren cirurgies prioritàries.
En aquest sentit, la llista de gironins pendents d'operacions de cirurgia oncològica, cardíaca, cataractes o pròtesis de maluc i genoll s'ha reduït un 10,4% en relació al desembre del 2015, passant de 3.809 a 3.416.
Al llarg del 2016, els centres de la regió sanitària de Girona han fet un 15% més d'intervencions quirúrgiques.
Això vol dir que s'han operat 4.302 gironins més.
El desembre del 2015 hi havia 13.596 gironins esperant per passar pel quiròfan i el desembre del 2016 són 14.642.
Això significa que d'un any per l'altre la llista d'espera global per operar-se a la regió sanitària de Girona ha augmentat un 7,6%.
I això tenint en compte que al llarg de l'any ha augmentat un 15% l'activitat quirúrgica.
Els centres de les comarques gironines han fet un total de 33.171 intervencions, 4.302 més que el 2015.
El temps mig d'espera del pacients per entrar a quiròfan s'ha mantingut i és de 110 dies (quan el 2015 eren 111).
L'estadística global de les llistes d'espera es divideix segons el tipus d'intervenció quirúrgica perquè Salut fixa un temps màxim d'espera per a un total de 27 operacions que es consideren prioritàries.
Segons aquests terminis, els pacients de cirurgia oncològica (excepte els que tinguin càncer de pròstata o bufeta que serà de 60 dies) esperaran com a màxim 45 dies abans no els operin; els de cirurgia cardíaca valvular i cirurgia cardíaca coronària han de passar pel quiròfan abans de tres mesos i els de cataractes, pròtesi de maluc i pròtesi de genoll trigaran com a màxim sis mesos per a ser intervinguts.
L'estadística recull que la llista d'espera per a alguna d'aquestes intervencions s'ha reduït un 10,4% a les comarques gironines.
El desembre del 2015 hi havia 3.809 pacients a la cua mentre que el 2016 s'ha tancat amb 3.416 pacients, 393 menys.
Desglossant les dades, un total de 3.259 pacients (el 2015 n'eren 3.626) esperen operacions de pròtesis de maluc i genoll o cataractes i el temps mig d'espera per sotmetre's a aquestes intervencions són 137 dies.
En cirurgia oncològica hi ha 140 pacients en llista d'espera i, de mitjana, trigaran 21 dies en anar al quiròfan.
Per a cirurgia cardíaca hi ha 17 gironins pendents de passar pel quiròfan i el temps d'espera és de 41 dies.
Al llarg del 2017, l'hospital Trueta com a centre de referència de la regió preveu fer un 30% més d'operacions de cor, fins a arribar a intervenir uns 130 pacients anuals.
Això permetrà reduir el nombre de malalts que han de traslladar a l'hospital Germans Trias i Pujol de Badalona per a la cirurgia.
El Departament també fixa terminis de referència per a tota la resta d'intervencions quirúrgiques (màxim de 365 dies) i per a les proves diagnòstiques i visites de consulta externa (90 dies).
En relació a les altres operacions que recull l'estadística, hi ha 11.226 pacients en llista d'espera, un 14,7% més dels 9.787 que hi havia el desembre del 2015.
El temps mig d'espera és de 174 dies.
Pel que fa a la llista d'espera de proves diagnòstiques, el 2016 s'han fet un total de 55.861 proves als centres de la regió sanitària de Girona, amb un temps mitjà d'espera de 39 dies.
Actualment hi ha 9.125 pacients en llista d'espera pendent de la realització d'algun dels procediments monitoritzats.
Per a primeres visites amb especialistes, hi ha 55.350 pendents de cita.
Al llarg del 2016 han realitzat un total de 238.465 primeres visites i el temps d'espera és de 62 dies de mitjana.

Response: A Girona, la llista d'espera per operar-se ha augmentat un 7,6 % el 2016. Així i tot, el temps d'espera per a operacions oncològiques i cardíaques ha disminuït un 10,4 %. L'Hospital Trueta preveu realitzar un 30 % més d'operacions de cor durant el 2017. El Departament de Salut estableix terminis de referència per a totes les intervencions quirúrgiques.


Instruction: Selecciona unes oracions del text original que continguin la informació més rellevant.

Context:
La literatura catalana i Barcelona han desembarcat aquest dijous al matí a la Fira del Llibre de Varsòvia com a convidades especials amb un volum de traduccions al polonès que creix any rere any.
Només durant el 2015 es van publicar a Polònia fins a 18 títols catalans, un rècord fins ara.
Entre els llibres més traduïts destaca Jaume Cabré, amb el 'Jo confesso', un fenomen a Polònia l'any passat, sumats a obres de Rafel Nadal, Màrius Serra, Blanca Busquets, Jordi Puntí o Marc Pastor, que també han tingut molt èxit entre el públic del país.
A aquests títols, s'hi afegiran aquest any 9 obres més.
Un reflex, segons ha explicat a l'ACN el director de l'Institut Ramon Llull, Manuel Forcano, del creixent interès per la literatura catalana a nivell internacional, que cal mantenir "viu" amb nous autors, com els deu que el Llull ha traslladat fins a la fira.
Concretament, es tracta de Sebastià Alzamora, Blanca Busquets, Jaume Cabré, Jenn Díaz, Rafel Nadal, Marc Pastor, Jordi Puntí, Care Santos, Màrius Serra i Jordi Sierra i Fabra, que durant els dies que dura la fira presentaran les seves novetats, mantindran un diàleg entre ells i autors locals i signaran llibres.
La gran quantitat d'obres traduïdes al polonès s'explica, segons Forcano, pel dinamisme i la diversitat de la literatura catalana malgrat que no tingui un estat darrera.
"Això la fa exòtica i els obre una porta a la Mediterrània", ha reblat.
Els escriptors que han participat de la inauguració, que ha tingut lloc aquest dijous al migdia, han estat Jordi Puntí i Jordi Sierra i Fabra, tot dos amb traduccions recents a aquesta llengua.
En declaracions a l'ACN, Puntí ha celebrat la "normalitat" amb la qual la literatura catalana arriba a fires de tot el món.
"Formem part d'un teixit literari europeu que ens iguala a altres autors que, tot i que potser no estran traduïts al català, hi ha una sintonia cultura", ha precisat.
En una línia similar s'ha expressat Sierra i Fabra, que veu un "futur immens" per a la literatura catalana, amb la participació en fires com les de Varsòvia.
"Som petits com a país, però culturalment som grans", ha conclòs.
El 2015, un any de rècord en traduccions al polonès
El 2015 va ser un any de rècord quant a les traduccions al polonès d'obres d'escriptors catalans.
Concretament, les llibreries poloneses disposen des de fa mesos d'exemplars en la seva llengua d'obres de Guillem Balagué, Bono Bidari, Blanca Busquets, Jaume Cabré, Xavier Farré, Miquel Gallardo, Carla Gràcia, Enric Lluch, Rafel Nadal, Marc Pastor, Martí Perarnau, Jordi Puntí, Xulio Ricardo o Màrius Serra.
L'interès per la literatura contemporània catalana es consolidarà aquest any, quan es preveuen 9 traduccions d'obres d'escriptors catalans, entre les que destaquen 'L'ombra de l'eunuc' de Jaume Cabré, 'La casa del silenci' de Blanca Busquets, 'Desig de xocolada' de Care Santos, 'Bioko' de Marc Pastor o 'La maledicció dels Palmisano' de Rafel Nadal.
Aquests autors s'acumulen a les obres ja traduïdes al polonès el 2014, amb escriptors com Sebastià Alzamora, Enrich Lluch, el popular 'Les veus del Pamano' de Jaume Cabré o clàssics com 'La plaça del Diamant' de Mercè Rodoreda.
El 2013 el mercat polonès va traduir a Martí Gironell, diverses obres de Francesc Miralles o el 'Jo confesso' de Jaume Cabré que, segons dades de l'IRL, ha assolit un volum de vendes inèdit fins ara.
La participació catalana a la Fira consisteix en un estand, un programa professional i una sèrie d'activitats literàries per part dels escriptors.
L'Institut Ramon Llull (IRL) és l'organitzador de la delegació, conjuntament amb l'Ajuntament de Barcelona i la col·laboració de la Conselleria de Participació, Transparència i Cultura del Govern de les Illes Balears i el FC Barcelona com a 'partner' principal.

Response: La literatura catalana és la convidada especial a la Fira del Llibre de Varsòvia, amb un volum de traduccions al polonès en augment. El director de l'Institut Ramon Llull, Manuel Forcano, creu que la diversitat i el dinamisme de la literatura catalana, tot i que no tingui un Estat darrere, la fa exòtica i obre una porta a la Mediterrània.


Instruction: Selecciona unes oracions del text original que continguin la informació més rellevant.

Context:
El president de Cs, Albert Rivera, ha presentat aquest dissabte a Sevilla un decàleg de compromisos del partit taronja amb Espanya.
El primer compromís de Rivera si governa després del 28-A és "acabar amb els privilegis dels nacionalistes", ja que "la igualtat de tots els espanyols no es negocia", afirma la formació.
"Que ningú esperi un privilegi", ha dit Rivera des de la riba del Guadalquivir, que ha tornat a insistir que no indultarà els líders independentistes acusats de rebel·lió.
El president de la formació taronja ha fet referència a l'article de 'La Vanguardia' dels candidats de JxCat en presó preventiva on apunten que donarien suport a un candidat a presidir la Moncloa que es comprometi amb el diàleg i no negui el referèndum: "Si els que volen liquidar l'Estat volen Sánchez, els que estimem Espanya l'hem de fer fora", ha argumentat.
El document presentat per Rivera, molt centrat en Catalunya, també promet "acabar amb l'adoctrinament a les escoles", una llei electoral per dificultar l'accés dels partits nacionalistes al Congrés amb un tall electoral del 3% o "l'equiparació salarial" de Guàrdia Civil, Policia Nacional i forces policials autonòmiques així com una "llei de llengües" per garantir que s'estudia el castellà a totes les aules.
En relació a Euskadi, vol acabar amb el concert econòmic.
Rivera també ha llançat un missatge al director de TV3, Vicent Sanchis, aprofitant que la televisió pública ha de fer una cobertura especial d'actes del PSC, PP i Cs aquest dissabte per ordre de la Junta Electoral Central, per compensar la cobertura informativa de la manifestació independentista a Madrid del 16 de març.
"Busqui's un bon advocat perquè nosaltres no l'indultarem com farà Pedro Sánchez", ha dit a Sanchis.
Un altre dels punts és "tolerància zero amb la corrupció" i recull el compromís d'eliminar els aforaments i els indults per als corruptes, "despolititzar la justícia", "posar fi als nomenaments a dit a l'administració" i "tancar els organismes inútils del bipartidisme".
Rivera es compromet a ajudar les famílies amb escoles bressol gratis i ajudes econòmiques de més de 1.000 euros si es tenen dos o més fills o són famílies monoparentals.
També vol "revolucionar" l'ensenyament i impulsar una targeta sanitària única a tot l'Estat.
En l'àmbit econòmic vol baixar impostos a les famílies amb fills, l'IRPF de les persones a zones rurals per combatre la despoblació, eliminar els impostos de successions i donacions i alliberar les start-up de pagar taxes els dos primers anys d'activitat.
També es compromet a fer que els autònoms "tinguin el mateix dret a l'atur que els treballadors per compte aliena" i ampliar la tarifa plana de 50 euros mensuals d'un a dos anys.
Així com a simplificar tràmits per obrir una empresa "en 24 hores des del mòbil".
Cs proposa "eliminar els contractes escombraria" amb un "nou model laboral estable" que "premia a les empreses que contractin més i acomiadin menys".
També parla de "protegir les pensions" i "recuperar el Pacte de Toledo" així com "fer compatible treballar amb cobrar el 100% de la pensió".
A banda, es compromet a treballar per una Espanya "del segle XXI amb més llibertat, igualtat i modernitat" en àmbits com els drets LGTBI o la violència masclista i els extremismes.
El partit taronja encara no ha fet públic el conjunt del seu programa electoral i per primer cop desglossa un llistat de mesures en un acte.
Rivera ha dit que el primer que farà si governa serà "trucar tots els líders polítics" per fer que sigui una legislatura de reformes i no de "guerra" entre formacions.
Rivera ha dit que no vol ser president "per anar en Falcon", en referència a l'avió presidencial i la polèmica campanya del PP, i ha reivindicat la gestió de Cs a Andalusia: "És el model a seguir" a l'Estat, ha dit, i ha tornat a criticar el líder del PP, Pablo Casado, per "tirar la tovallola" i no acceptar obertament un govern de coalició després del 28-A.
Rivera ha estat acompanyat del vicepresident de la Junta d'Andalusia, Juan Marín i dels números 3 i 4 a la candidatura de Rivera, Sara Giménez i Edmundo Bal.
Segons el partit hi han assistit unes 2.000 persones.
Durant l'acte s'han sentit xiulets per una protesta dalt del pont de Triana on manifestants amb banderes de la Segona República han fet sentir la protesta contra Cs, quan pretenien acabar la marxa al punt on es trobava Rivera.

Response: Rivera ha presentat a Sevilla els compromisos que té Cs amb Espanya, en cas de guanyar les eleccions. Entre d'altres, vol fer reformes en l'àmbit educatiu, els impostos, les pensions i la justícia, entre d'altres. Així mateix, impulsarà mesures per a les famílies amb fills. Encara no ha presentat el seu programa electoral, però ha deixat veure una pinzellada.


Instruction: Selecciona unes oracions del text original que continguin la informació més rellevant.

Context:
Els EUA s'estan convertint en un focus d'interès essencial per al Govern.
En un moment en què Catalunya malda per aconseguir suports (per ara no explícits) al procés sobiranista, els principals membres de l'executiu han concentrat en la principal potència mundial els seus esforços.
Un mes després que Carles Puigdemont hi fes una gira, amb alguns contactes polítics inclosos, i que hi tornés uns dies més tard per entrevistar-se amb l'expresident Jimmy Carter, el seu número dos, Oriol Junqueras, inicia el seu propi tour nord-americà, de caràcter més econòmic, amb aturades a Miami i Nova York.
El viatge comença aquest diumenge cap a la ciutat de l'estat de Florida, on hi estarà fins dimarts, dia en què es traslladarà a la segona i última destinació, fins que torni divendres.
Malgrat tot, se sap relativament poc de l'agenda de Junqueras, que ha compartit amb un cercle reduït els contactes que té previstos.
Una discreció que respon a l'hostilitat mostrada per la diplomàcia espanyola davant l'activitat exterior de la Generalitat, fins al punt de boicotejar i impedir una missió comercial capitanejada per Puigdemont al Marroc la setmana vinent.
És en aquest marc que l'equip de Junqueras ha preferit reservar aquelles trobades sensibles i evitar així que l'ambaixada de l'Estat pugui pressionar i evitar certs contactes.
Evitar incerteses econòmiques els primers mesos
I és que, més enllà dels possibles acords comercials i l'entesa a nivell empresarial que es pugui forjar, el vicepresident català és conscient que algunes de les principals incògnites del procés sobiranista rauen en la viabilitat econòmica d'una eventual Catalunya desconnectada d'Espanya, en especial pel que fa als primers mesos, mentre no arribi una mediació internacional o s'iniciïn les negociacions formals amb Madrid.
La Generalitat és ara mateix una institució rescatada per l'Estat -aquest 2017 ha demanat 7.345 milions al FLA-, amb un rating del seu deute baixíssim.
Com aconseguiria el crèdit mínim per pagar les factures les primeres setmanes, mentre el sistema tributari no estigués del tot greixat ni aconseguís recaptar tots els impostos?
Qui es faria càrrec del seu deute i com finançaria els venciments que anirien arribant?
D'aquí la importància d'explicar bé als possibles inversors aquesta situació i com es pretén aconseguir i estabilitzar la independència, element clau per retornar tots els préstecs que es podrien requerir durant el període de transició.
Des de l'equip de Junqueras asseguren que, en aquests àmbits, hi ha interès pel que ocorre a Catalunya, tal com van comprovar en un viatge també econòmic a Anglaterra a principis d'any que no va transcendir i que tenia un objectiu similar a aquest.
Sigui com sigui, també expliquen que la sortida del FLA es farà tant si s'aconsegueix la independència com si no, ja que aquest mecanisme de liquiditat -on ja es troba més del 70% del deute català- difícilment s'eternitzarà i caldrà tornar al mercat privat de deute.
Reunions a Mediapro, al Barça i amb empresaris
Per això, aquesta és l'única gira internacional planificada per a Junqueras, que també realitzarà contactes discrets amb institucions de primer nivell per explicar el procés, a banda de l'agenda pública.
De fet, aquesta inclou visites a Acció i contactes amb les empreses catalanes que l'organisme públic ha contribuït a implantar als EUA, trobades amb la comunitat catalana resident allí, entrevistes amb mitjans com Telemundo, reunions amb el port de Miami, dinars amb empresaris, una visita a les instal·lacions del Barça o una presentació de la pel·lícula "Barcelona, la rosa de foc", ja estrenada el 2014.
L'empresa que la va produir, Mediapro -el grup de comunicació català més important, fundat per Jaume Roures, i un dels principals a nivell europeu i mundial- tindrà una presència destacada i rellevant en la gira, com a mínim amb dos actes a les seves seus -un a cada ciutat-.
A banda d'alguns membres del seu gabinet, Junqueras anirà acompanyat en diverses etapes del seu viatge pel delegat del Govern als EUA, Andrew Scott, la directora general d'Anàlisi Econòmica de la Generalitat, Natàlia Mas, el director executiu d'Acció, Joan Romero, i la directora de l'oficina d'Acció a Miami, Conxita Muñoz.
Diversos mitjans catalans, com NacióDigital, també hi seran presents amb un enviat especial.

Response: El vicepresident de la Generalitat, Oriol Junqueras, inicia una gira econòmica per Miami i Nova York, després de la visita del president Puigdemont als EUA a la recerca de suport. La discreció respon a l'hostilitat del govern espanyol. També es discuteix sobre la sortida del FLA, independentment de l'èxit del procés independentista.


Instruction: Selecciona'm unes oracions del text original que continguin la informació més rellevant.

Context:
El comissari Ferran López era la mà dreta del major Josep Lluís Trapero durant la tardor del 2017 i va ser el cap dels Mossos durant l’aplicació del 155, mentre la Generalitat estava intervinguda pel govern espanyol.
Una combinació, si més no, complicada, si es vol acusar els Mossos d’actuar en connivència amb el Govern per celebrar el referèndum i declarar la independència de Catalunya.
Menys mediàtic i sovint contraposat a Trapero quan s’ha volgut convertir en heroi el major dels Mossos, el comissari ha desgranat els fets del setembre i octubre de manera precisa i tranquil·la, en una declaració calcada a la del seu excap el 14 de març: els Mossos no estaven alineats amb el Govern, van advertir Carles Puigdemont, Oriol Junqueras i Quim Forn, tenien clar que complirien el mandat judicial i van mirar de col·laborar amb la resta de forces i cossos de seguretat de l’Estat per impedir el referèndum.
1.
Coincidència amb Trapero
La declaració de Josep Lluís Trapero va impactar bona part de l’independentisme, que va veure com el major que havien convertit en heroi es distanciava de les tesis del Govern, assenyalava la “irresponsablitat” de Quim Forn els dies previs a l’1-O, confirmava la voluntat dels Mossos de complir amb el mandat judicial d’impedir el referèndum i revelava un pla per detenir l'executiu de Puigdemont preveient la declaració d'independència.
Aquest dimecres, Ferran López, sovint assenyalat com l’home de l’Estat als Mossos, ha ratificat aquesta declaració punt per punt.
Com Trapero, López ha acusat el Govern de remar cap a la banda contrària dels Mossos, ha assegurat que els comandaments del cos van avisar dels riscos de tirar endavant l’1-O i van deixar clar que complirien amb les ordres judicials.
2.
Els "errors" de Forn
A preguntes de Vox, que és qui l’ha citat en primera instància, López ha explicat que la situació era “anòmala” perquè l’exconseller Forn “traccionava en el sentit oposat al cos” en tot allò relacionat amb l’1-O.
El comissari ha insistit que els Mossos treballaven per complir les ordres de la Fiscalia per impedir la votació i que sempre van estar disposats a complir les ordres judicials.
El número dos de Trapero ha dit que les declaracions de Forn i altres membres del Govern sobre la policia catalana i el referèndum van ser “un error” perquè “projectaven” una visió dels Mossos que no coincidien amb la realitat.
López ha constatat que, mentre Forn insistia que es permetria la votació, la policia treballava amb l'escenari de complir amb les resolucions judicials
És a dir: que mentre l'exconseller insistia que es permetria la votació, la policia treballava amb l'escenari de complir amb les resolucions judicials, destinades a impedir-la arran de la prohibició emesa pel Tribunal Constitucional (TC).
Com Trapero, López ha assegurat que van voler consignar les discrepàncies a mida que s'acostava el dia clau.
Això ja va ser el 28 de setembre, només tres dies abans del referèndum.
3.
Advertències al Govern
L’expresident Carles Puigdemont, l’exvicepresident Oriol Junqueras i el conseller Quim Forn sabien que els Mossos no estaven alineats amb el Govern, que complirien amb el mandat judicial i que hi podia haver problemes el dia 1-O si l’executiu tirava endavant el referèndum.
Els informes dels Mossos, en aquest sentit, indicaven que abans de la votació la resistència era "passiva", però que l'1-O podia derivar en incidents.
"Així ens ho deia l'experiència de molts anys al carrer.
Ens encaminàvem a un escenari de desordre i de conflictes pràcticament segur", ha apuntat el comissari.
Seguint el camí marcat per Trapero, López ha deslligat els Mossos de l’acció política del Govern.
4.
"Si hi ha violència, declaro la independència"
La frase no és literal, però Ferran López ha revelat una conversa amb Puigdemont, Junqueras i Forn en una reunió a Palau pocs dies abans de l’1-O en què els Mossos van alertar de possibles incidents durant el referèndum.
Puigdemont, davant l'escenari de "conflictes" que traçaven els Mossos, va indicar que si es produïen procediria a la declaració de la independència.
“Ens van escoltar i ens van dir que prenien nota del que havíem dit, però no van sortir amb optimisme de la reunió”, diu López sobre la cita a Palau del 28 de setembre amb Puigdemont, Junqueras i Forn
Les intervencions de l’expresident van ser, a grans trets, en dues direccions: l'avís sobre la declaració de la independència i el missatge que els Mossos fessin "el que havien de fer".
Segons el comissari, tant Forn com Junqueras van estar d'acord de forma "unànime" amb les consideracions de l’expresident.
5.
La contradicció amb Pérez de los Cobos
La jornada d’avui ha deixat un altre concepte al Suprem: l’acarament.
Malgrat això, el coronel de la Guàrdia Civil va definir davant del Suprem com una "estafa" el pla elaborat pels Mossos.

Response: L'excap dels Mossos d'Esquadra, Ferran López, ha declarat davant un tribunal espanyol que el cos de seguretat català va actuar d'acord amb el poder judicial i va advertir el llavors president de la Generalitat, Carles Puigdemont, i altres polítics independentistes que seria difícil evitar la violència si continuaven amb el referèndum d'independència.


Instruction: Selecciona'm unes oracions del text original que continguin la informació més rellevant.

Context:
L’actriu Carme Elias rebrà el Premi Gaudí d’Honor-Miquel Porter 2021 en el marc de l’acte de difusió dels Premis Gaudí d’enguany, que es farà el diumenge 21 de març de 2021 a l’Auditori del Fòrum CCIB.
L’Acadèmia del Cinema Català reconeix enguany la trajectòria d’una actriu icònica que ha treballat a la pantalla, als escenaris i al doblatge durant cinc dècades.
En la seva filmografia destaquen films emblemàtics com ‘L’orgia’, ‘Pont de Varsòvia’, ‘La flor de mi secreto’, ‘Quién te cantará’ o ‘Camino’.
Ha rebut importants reconeixements com el Premi Nacional de Cinematografia de la Generalitat, el Premi Sant Jordi, el Goya a la millor actriu o el premi Unión de actores.
L’Acadèmia ha distingit Elias, membre d’honor de l’entitat des del 2019, per ser “una actriu versàtil que ha fet teatre, cine i televisió sempre amb excel·lència i una bellesa que ho és també de l’ànima.
Aquesta dona que ha sembrat tant i a qui ara li ha arribat l’hora de recollir”.
Fins avui, han estat guardonats amb el Premi Gaudí d’Honor-Miquel Porter Jaime Camino (2009), Josep Maria Forn (2010), Jordi Dauder (2011), Pere Portabella (2012), Montserrat Carulla (2013), Julieta Serrano (2014), Ventura Pons (2015), Rosa Maria Sardà (2016), Josep Maria Pou (2017), Mercedes Sampietro (2018), Joan Pera (2019) i Francesc Betriu (2020).
Carme Elias (Barcelona, 1951) va descobrir la seva vocació al teatre del seu barri del Clot al costat d’un gran mestre que li va ensenyar les bases de l’escena.
Va estudiar a l’Institut del Teatre i després va viatjar a Nova York, a l’escola de Lee Strasberg.
Ben aviat es comença a fer un lloc en l’àmbit del teatre català, i inicia la seva carrera el 1974 amb ‘La señorita Julia’, sota la direcció d’Adolfo Marsillach.
Sis anys després participa al muntatge de ‘Terra Baixa’, d’Àngel Guimerà, paper que la consolida en l’escena teatral.
La seva activitat en aquest àmbit inclou obres com ‘Los cabellos de Absalón’ (1983), de Calderón de la Barca; ‘La gata sobre el tejado de zinc’ (1984), de Tennessee Williams; ‘El hombre del destino’ (1989), de George Bernard Shaw; ‘Casi una diosa’ (1993), de Jaime Salom; ‘Els gegants de la muntanya’ (1999), de Luigi Pirandello; ‘La dama enamorada’, de Joan Puig i Ferreter; ‘La gaviota’, d’Anton Chéjov; ‘Edipo Rey’ (2008), de Sòfocles; ‘Prometeo’ (2010), d’Èsquil; ‘Purgatorio’ (2011), d’Ariel Dorfman; ‘Al galope’ (2015), o ‘Què va passar amb Bette Davis i Joan Crawford?’, dirigida per Torlonia.
La seva primera experiència al cinema és amb ‘L’orgia’ (1978), de Francesc Bellmunt.
Ha actuat sota les ordres de cineastes de referència del cinema català: ‘Massa vell per morir jove’ (1987) d’Isabel Coixet; ‘Pont de Varsòvia’ (1989) de Pere Portabella, que li va valdre el Premi de Cinematografia de la Generalitat a la Millor actriu; ‘Capità Escalaborns’ (1990) de Carles Benpar; ‘Els de davant’ (1993) de Jesús Garay, o ‘Morir (o no)’ (2000) de Ventura Pons, entre molts més.
En l’àmbit del cinema espanyol, la seva carrera ha estat també molt fructífera, i destaquen títols com ‘Stico’ (1985) de Jaime de Armiñán; ‘Los peores años de nuestra vida’ (1994) d’Emilio Martínez-Lázaro; ‘La flor de mi secreto’ (1995) de Pedro Almodóvar; ‘Sinfonía desconcertante’ (2004) de Belén Santos, amb el que guanya el Premi especial del jurat del Festival de Cinema d’Indianapolis; ‘Los aires difíciles’ (2006), de Gerardo Herrero, o ‘Planes para mañana’ (2010), de Juana Macías.
‘Camino’ (2008), de Javier Fesser, la va portar a guanyar el premi Goya a la millor actriu, i molts altres guardons, entre els que destaquen els de la Unión de actores, el Sant Jordi de RNE o el Premi Butaca.
Més recentment, per ‘Quién te cantará’ (2018), de Carlos Vermut, va ser nominada al Premi Gaudí a Millor protagonista femenina.
L’actriu treballa en un nou projecte de la directora veneçolana Claudia Pinto.
Pel que fa a la televisió, Elias va participar en produccions emblemàtiques, en una època en què Madrid va acabar sent la seva segona casa.
Va debutar a la petita pantalla l’any 1983 amb ‘Anillos de Oro’, dirigida per Pedro Masó.
Destaquen també la seva interpretació a ‘Turno de oficio’ (1986) d’Antonio Mercero, que va convertir-la en una de les actrius més populars del moment, i altres ficcions televisives com ‘Hasta luego, cocodrilo’ (1992), ‘Señor alcalde’ (1998), ‘Mar de fons’ (2006), ‘Herederos’ (2008), ‘Gavilanes’ (2010), ‘La riera’ (2013) o ‘Cites’ (2015).
Com a actriu de doblatge Elias ha posat la veu a actrius com Demi Moore, Daryl Hannah, Sigourney Weaver o Nastassja Kinski.

Response: Carme Elias serà premiada amb el Premi Gaudí d'Honor-Miquel Porter 2021 per la seva trajectòria a la pantalla, als escenaris i al doblatge durant cinc dècades. L'Acadèmia del Cinema Català la reconeix per la seva excel·lència, sobretot per la seva filmografia. La cerimònia tindrà lloc el diumenge 21 de març, a l'Auditori del Fòrum CCIB.


Instruction: Selecciona'm unes oracions del text original que continguin la informació més rellevant.

Context:
El número 2 d’ERC a les eleccions espanyoles, Gabriel Rufián, ha situat la formació com l’únic ‘obstacle’ perquè el PSOE pacti i negociï amb Ciutadans.
‘Som l’únic obstacle perquè Rivera sigui vice-president, Arrimadas ministra d’Interior i Cantó ministre de Cultura’, ha alertat Rufián.
Durant l’acte d’inici de campanya del 28-A dels republicans a Sant Vicenç dels Horts, poble d’Oriol Junqueras, Rufián s’ha referit a unes paraules del president de la Generalitat Carles Puigdemont i ha dit que ‘cal eixamplar la base’ independentista un extrem que, al seu entendre, és ‘pur ‘junquerisme”.
Per això, ha apel·lat als votants socialistes i catalanistes que voten el PSC ‘amb el nas tapat’ per sumar-se a ERC i ‘compartir valors democràtics, de justícia social i antifeixistes’.
L’adjunt a la presidència d’ERC i vice-president del govern, Pere Aragonès, ha anat més enllà i ha instat als independentistes que ‘dubten’ a pensar que el vot més ‘eficaç’ que pot portar a una victòria ‘eficient’ són els republicans perquè poden fer ‘impossible un pacte entre PSOE i Ciutadans’.
‘És el somni humit de l’establishment i de l’Ibex 35’, ha afegit.
‘Una victòria clara d’ERC el 28-A.
Com diu Junqueras, anem a guanyar, sortim a guanyar i guanyarem’, ha assegurat.
En aquest sentit, el número dos del govern ha criticat les declaracions del president del govern espanyol, Pedro Sánchez, que en les últimes setmanes ha afirmat que la ciutadania no vol la independència.
‘Ni ell, ni el Suprem, ni el TC decidiran el futur del país’, ha destacat.
Aragonès ha demanat així una victòria d’ERC davant dels que voldrien els independentistes empresonats o els que ‘perpetuen’ l’immobilisme.
També ha dit que la victòria republicana el 28-A ha de ser contra el PSOE que s’ha ‘acovardit quan tenia a les seves mans obrir el procés de diàleg i negociació amb Catalunya’.
‘Per això també hem de guanyar, per defensar el dret a l’autodeterminació’, ha sostingut.
Finalment, ha apostat per ‘tenyir’ les urnes de groc i lila, i ha tingut un record per la presidenta del parlament Carme Forcadell i l’ex-consellera Dolors Bassa.
Rufián ha iniciat la seva intervenció explicant que el 28-A és el cicle electoral ‘més important’ de la història recent.
‘No és només una cita amb les urnes, sinó amb la història’, ha argumentat.
Segons el republicà, el 28-A la ciutadania ‘s’enfronta amb els mateixos que fa 80 anys van robar als catalans la pàtria, el país, la república, els drets civils, socials i nacionals’.
‘És igual a qui votis, els teus cognoms o la llengua que parlis per saber que succeeixen coses terriblement anòmales a l’estat.
És terrible que un estat venjatiu posi un govern legítim al furgó policial amb mofes de la Guàrdia Civil’, ha criticat.
El lema d’Esquerra per les eleccions espanyoles és ‘Va de llibertat’.
La formació considera que els comicis no només són per ‘frenar i ‘arraconar’ la ultradreta, sinó que aposten per defensar la llibertat d’un país ‘per poder ser el que vulgui’, dels ‘presos polítics injustament tancats fruit de la repressió de l’estat espanyol’ i de la llibertat ‘com a sinònim de tots els drets conquerits’.
Als cartells de la campanya hi apareix la imatge dels candidats estripada.
L’estrip simbolitza la ‘censura’ i la ‘repressió’, però també la idea que ‘per molt que ens vulguin silenciar, amenacin o empresonin sempre hi seguirem’.
D’aquesta manera ERC vol reivindicar que les eleccions del 28-A van de ‘llibertat, democràcia i de combatre la repressió i la censura’.
El tret de sortida de la campanya ha coincidit amb el 50è aniversari del cap de llista d’ERC, Oriol Junqueras, que ha estat recordat al llarg de tot l’acte.
Per això, abans de l’inici de campanya amics i familiars de l’ex-batlle de Sant Vicenç dels Horts han celebrat un acte a la plaça Narcís Lunes.
L’acte ha comptat amb la presència del vice-president del govern, Pere Aragonès; la candidata dels republicans a les europees Diana Riba; la candidata a les municipals per Barcelona Elisenda Alamany i l’ex-diputat de la CUP Albert Botran.
Després de l’acte d’inici de campanya a la plaça de la Vila de Sant Vicenç dels Horts, la formació celebrarà mítings en diverses poblacions del país com Granollers, Sabadell, Amposta, Lleida, Reus, Sitges, Figueres, Cambrils, Mataró, Girona i Badalona, entre d’altres.

Response: Rufián ha dit que la formació és l’únic obstacle perquè el PSOE pacti amb Ciutadans. Rufián ha apel·lat als votants socialistes i catalanistes que votin ERC per sumar-se als valors democràtics, de justícia social i antifeixistes. Aragonès ha instat als independentistes que pensin que el vot més eficaç són els republicans.


Instruction: Selecciona'm unes oracions del text original que continguin la informació més rellevant.

Context:
L'atac informàtic que ha rebut la Universitat Autònoma de Barcelona (UAB) continua bloquejant els serveis interns i impedint l'accés a diverses carpetes i fitxers.
Ni l'organització ni l'alumnat no poden utilitzar el campus virtual i el correu electrònic; tampoc funciona digitalment el Servei de Llengües, el Servei de Biblioteques o el Servei d'Activitat Física (SAF), ni es pot accedir a les dades internes.
Ajornament de graduacions
Aquest abordatge digital que està patint el sistema de la UAB no només ha afectat matriculats de graus i serveis, sinó també a aquells que ja han acabat la seva etapa dins la universitat i havien de celebrar l'acte de graduació en dates pròximes.
Per exemple, els graduats de la carrera de Periodisme, ja des d'un principi, i a causa de la Covid-19, no podien portar acompanyants a la cerimònia, ni tampoc rebien la típica copa de cava de la celebració per mesures de prevenció.
Però una vegada els establiments han pogut reobrir al 100% d'aforament, la cerimònia s'havia de fer de manera molt similar a com es feia abans de la pandèmia.
Els alumnes, però, han ensopegat ara amb un altre problema.
Més de dues-centes persones afectades.
"Vaig estar mirant bitllets d'avió i hotel per allotjar-me amb els meus pares, que venien d'acompanyants.
Al final vam tenir la sort que, quan ens van comunicar que es cancel·lava, encara no havíem comprat res", explica.
Altres graus que s'han vist afectats han estat el de Clàssiques i Dret.
Canvi d'organització al SAF
La Helen és una alumna d'Infermeria que fa un mes que s'ha apuntat al gimnàs de la universitat.
Reservava les activitats dos dies abans i així s'assegurava no quedar-se sense plaça.
En declaracions a NacióDigital explica que, des que es va produir l'atac informàtic, "hi ha cua per apuntar-te a les classes dirigides" i risc de, malgrat esperar, quedar-te sense lloc a la classe.
"L'altre dia em va passar amb l'aiguafit", diu.
De tota manera, ha trobat alternatives.
Com que no es pot fer reserva, és fàcil trobar lloc a la classe.
La Helen s'informa de les activitats a través de la pàgina d'Instagram del SAF.
"Com que no es pot reservar online, quasi sempre hi ha plaça i, un cop et presentes, entres directament.
Incertesa: ara per un virus informàtic
D'altres, estan pendents de conèixer el tema del seu Treball de Fi de Grau, com és el cas de la Paula.
L'estudiant de quart d'Administració i Direcció d'Empreses havia d'escollir en ordre de preferència els temes dels treballs de recerca que més li agradaven -això havia de ser entre l'11 i el 14 d'octubre, però ara potser s'allarga fins a finals d'any-.
"És temps que perdem per organitzar-nos i parlar amb el nostre tutor, hi ha molta incertesa, encara no sabem quan ens diran alguna cosa", comenta.
També l'Andrea ha hagut d'esperar a fer l'examen d'anglès que tenia previst al Servei de Llengües.
Abans de començar el curs s'ha de saber quin nivell de coneixement es té sobre l'idioma per després poder iniciar les classes amb persones de la mateixa dimensió lingüística.
Però per culpa de l'atac informàtic, no el va poder fer mitjançant el seu ordinador i ha hagut d'esperar quasi dues setmanes per escollir un dia que pogués anar a fer-ho de forma presencial.
L'Andrea explica que no només li ha passat a ella: "Dues amigues meves estan en la mateixa situació".
Començarà les classes aviat, tot i que "el curs va iniciar-se a principis d'octubre".
S'espera que el correu electrònic de la UAB estigui operatiu cap a principis de novembre, igual que la plataforma Teams que, mentre no funciona el Campus Virtual –preveuen que es mantindrà així fins a finals d'any- serveix com el servidor d'arxius per a l'alumnat i també una eina de comunicació.
El Sigma o SUMMA s'espera que puguin fer-se servir cap a finals de novembre o inicis de desembre.
Des de l'Autònoma han assegurat a NacióDigital que els altres serveis s'aniran recuperant per fases i es preveu revertir la situació abans que comenci el 2022.
Per evitar que tornin a passar situacions com aquesta, el Govern pretén ampliar el perímetre de seguretat al Consorci de Serveis Universitaris de Catalunya -on s'apleguen les universitats catalanes i centres de recerca, tant públics com privats-, incorporant-los a l'Agència de Ciberseguretat de Catalunya.

Response: La Universitat Autònoma de Barcelona ha patit un atac informàtic que l'ha deixada sense serveis i està causant grans problemes tant als treballadors com a l'alumnat. No es pot accedir al correu electrònic ni als fitxers que hi havia al núvol. Aquest atac també ha afectat altres serveis, com el gimnàs del campus o els exàmens de llengües.


Instruction: Selecciona'm unes oracions del text original que continguin la informació més rellevant.

Context:
El diari Público va revelar ahir una nova part de l’enregistrament de la conversa entre el ministre de l’Interior espanyol, Jorge Fernández Díaz, i el director de l’Oficina Antifrau de Catalunya (OAC), Daniel De Alfonso.
El ministre hi deixa ben clar que pretén pressionar la fiscalia perquè impulsi investigacions que comprometin els partits independentistes, ERC i CDC.
Falten només tres dies per a les eleccions al congrés espanyol, en què Fernández Díaz és candidat a la demarcació de Barcelona, i Público ja ha dit que queden hores d’enregistrament i que la part més punyent encara no s’ha destapat.
Les organitzacions polítiques han demanat la dimissió de Fernández Díaz –totes, llevat del PP– i ahir hi va haver concentracions davant les delegacions del govern espanyol a Catalunya que van aplegar milers de persones.
Ara el ministre es troba ara entre l’espasa i la paret, però, com ja ha repetit unes quantes vegades, no pensa dimitir: ‘Jo sóc la víctima’, ha arribat a dir.
Vegem quina és la situació:
—Les formacions polítiques en demanen la dimissió.
A la campanya, el cas Fernández Díaz ha eclipsat el referèndum català i el corredor mediterrani, temes de què s’havia parlat fins ara.
Els líders polítics ho han aprofitat per llançar proclames contra el Partit Popular.
ERC, CDC, CUP, PSC i en Comú Podem ja van demanar la dimissió del ministre dimarts, quan es va filtrar el primer enregistrament.
Ahir s’hi van afegir Podem, Ciutadans i PSOE, juntament amb més organitzacions polítiques, com ara Bildu.
—Daniel De Alfonso compareix al parlament.
El director de l’Oficina Antifrau de Catalunya (OAC), Daniel de Alfonso, compareix avui a les 11 del matí a la Comissió d’Afers Institucionals (CAI) del parlament.
Hi parlarà sobre les converses enregistrades i filtrades que va tenir fa dos anys amb el ministre Jorge Fernández Díaz, sobre possibles casos de corrupció de partits independentistes.
La mesa del parlament ho va demanar, a petició de tots els partits llevat del PP, i va convocar la sessió extraordinària de la CAI demà.
La votació sobre la seva possible revocació es podria fer al ple de dimecres.
La mesa va iniciar el procés per revocar el nomenament de De Alfonso després de rebre dimarts les peticions de Junts pel Sí, Ciutadans, PSC, Catalunya sí que es Pot i la CUP.
—Mobilització ciutadana a Catalunya.
Milers de manifestants es van concentrar ahir al vespre davant les delegacions del govern espanyol a Barcelona, Tarragona, Lleida i Girona, contra la corrupció i per demanar la dimissió del ministre d’Interior espanyoli del director de l’Oficina Antifrau.
Les manifestacions van ser convocades per l’Associació de Municipis per la Independència, l’Assemblea Nacional Catalana i Òmnium Cultural, sota el lema ‘Un país nou lliure de corrupció d’estat’.
—Policies i guàrdies civils també en demanen la dimissió.
El Sindicat Unificat de la Policia (SUP) i l’Associació Unificada de Guàrdies Civils (AUGC) també demanen la dimissió de Fernández Díaz.
Aquests dos sindicats han qüestionat en un comunicat la ‘utilització dels recursos de l’estat amb fins partidistes’, que consideren ‘absolutament inacceptable en una democràcia’, per referir-se a les converses filtrades a la premsa entre Fernández Díaz i De Alfonso.
‘No és la primera ocasió en què AUGC i SUP es veuen obligats a sol·licitar la destitució de Fernández Díaz’, han dit totes dues organitzacions, que recorden que el 29 de juliol de l’any passat ja van demanar-la per la reunió al seu despatx amb l’ex-vice-president del govern espanyol, Rodrigo Rato, investigat per emblanquiment de diners i per la gestió al capdavant de Bankia.
—El cas també ha esquitxat Rajoy.
El líder d’ERC i vice-president de la Generalitat, Oriol Junqueras, ha demanat al president del govern espanyol en funcions, Mariano Rajoy, que dimiteixi per aquest escàndol.
S’hi han afegit CDC i PSC, que han dit que Rajoy hauria de plegar si estava al corrent del cas.
—Els treballadors de RTVE denuncien censures.
El consell d’informatius de TVE exigeix la dimissió immediata de la direcció dels serveis d’informatius i del director de la cadena per la censura que s’ha exercit en el cas de les escoltes de Fernández Díaz.
En un comunicat diuen que s’ha ocultat informació i se n’ha fet un tractament parcial.
‘Els teleespectadors de TVE NO han pogut escoltar els àudios, en un acte que el consell d’informatius considera clarament censor i manipulador’, diu el comunicat.
—A les capçaleres de la premsa internacional.
Finalment, i malgrat el silenci als mitjans espanyols, el cas ha arribat a moltes capçaleres europees i internacionals.
És el cas de la cadena nord-americana d’informació financera Bloomberg que titulava ahir: ‘Una filtració revela una campanya de difamació d’un ministre espanyol.’

Response: El ministre espanyol de l'Interior, Jorge Fernández Díaz, és acusat de pressionar la fiscalia per investigar els partits independentistes ERC i CDC. La majoria de formacions polítiques exigeixen la seva dimissió. El director de l'Oficina Antifrau de Catalunya, Daniel de Alfonso, compareix davant del Parlament per explicar la seva part en aquesta qüestió.


Instruction: Selecciona'm unes oracions del text original que continguin la informació més rellevant.

Context:
La Federació Espanyola de Municipis i Províncies (FEMP) ha atorgat a l’Ajuntament de Castelló el premi Innovagloc 2020, en una convocatòria a la qual han concorregut quasi una vintena de projectes i en la qual Castelló ha resultat guanyadora dins de la categoria de premi a la corporació, relatiu a govern municipal.
“La ciutat de Castelló s’ha posicionat aquests anys com un referent nacional i internacional en el desenvolupament de modernes estratègies, sent, entre altres aspectes, una de les ciutats europees seleccionades per a participar en la xarxa Intelligent Cities Challenge”, ha explicat l’alcaldessa, Amparo Marco.
“L’ecosistema local de Castelló és heterogeni i està conformat per un teixit universitari de referència, una avançada societat del coneixement, grans empreses i pimes compromeses amb el creixement econòmic, així com per associacions i cooperatives tractors de caràcter empresarial, social, urbà i cultural.
En aquest sentit, hem fet vertaders esforços per transformar, adaptar i innovar, estenent la mà a la societat a través de nous models de govern”, ha detallat Marco.
“Ara, agraïm a la FEMP i a la seua Xarxa d’Entitats Locals per la Transparència i la Participació Ciutadana la creació del Premi Innovagloc 2020 i el reconeixement de l’Ajuntament de Castelló com la millor entitat local Innovadora, perquè ens ajuda a mantindre viva la nostra il·lusió per a afrontar els canvis que totes les administracions experimentarem en els pròxim anys”, ha valorat l’alcaldessa.
El premi reconeix l’aposta per la innovació que es realitza des de l’Ajuntament i és resultat de l’esforç en matèria d’impuls de la innovació que es realitza en aquests anys i pels quals Castelló ja ha sigut reconeguda anteriorment amb distincions com el Premi a la Ciutat de la Ciència i la Innovació i en l’elecció per la Comissió Europea, al costat d’altres 13 ciutats espanyoles, per a formar part de la Xarxa de Intelligent Cities Challenge.
A més, Castelló forma part del consell rector de la Xarxa Innpulso, la Xarxa de Ciutats de la Ciència i la Innovació.
Per a aquesta convocatòria, Castelló ha presentat un projecte que recull la implementació i l’avanç cap a un model de ciutat basat en el coneixement, la investigació i la innovació sostenible a nivell social, econòmic i mediambiental, un procés de transformació i estratègia municipal basada en la tecnologia, inclusió, accessibilitat, desenvolupe urbà i sostenibilitat.
Per a concórrer a Innovagloc en la categoria de governs locals, l’Ajuntament de Castelló ha analitzat els avanços i incorporació de solucions innovadores en 25 ítems.
Entre ells, el lideratge i compromís en relació amb el sistema de gestió de la innovació, la sistematització de la qual dins de la corporació ha permés la ràpida adaptació a les exigències que ha suposat la crisi de la covid-19.
També la inclusió de la innovació en plans estratègics municipals com l’Estratègia Edusi de Castelló 2014/2020, l’Agenda Urbana Castelló 2030, el Pla estratègic d’ocupació 2016/2019, el Pla Smart City Castelló 2018-2022 i l’I Pla de Cooperació Internacional per al Desenvolupament i la Solidaritat 2019/2022, entre altres.
També s’han valorat els treballs de cara a l’aprovació del Pla de Transformació Tecnològica 2021/2026.
Uns altres dels aspectes rellevants són el foment del debat sobre la innovació i la modernització i la seua implementació amb els grups d’interés rellevants; la creació d’un ecosistema d’innovació compost per servidors públics, acadèmia, ciutadania, sector privat i organitzacions socials; o la creació i desenvolupament d’una nova cultura per a la innovació a través de la formació i la creació de laboratoris de coneixement.
En aquest sentit, la candidatura de l’Ajuntament de Castelló ha exposat el seu procés de gestió del canvi i obertura cap a una nova cultura innovadora amb els seus diferents plans de modernització i impuls de l’administració electrònica.
A més, destaca la selecció de Castelló per a participar en el Intelligent City Challenge (Desafiament de Ciutats Intel·ligents).
Gràcies a l’entrada en aquesta xarxa europea, Castelló tindrà al seu abast més eines, creant sinergies que encoratgen una revolució tecnològica amb impacte transversal en l’àmbit social i mediambiental, i aconseguint un benefici econòmic directe en les empreses que conformen l’ecosistema local de la innovació.

Response: L'Ajuntament de Castelló ha guanyat el premi Innovagloc 2020 de la Federació Espanyola de Municipis i Províncies, en la categoria de premi a la corporació per la seva aposta per la innovació. Ha presentat un projecte basat en el coneixement, la investigació i la innovació sostenible en l'àmbit social, econòmic i mediambiental.


Instruction: Selecciona'm unes oracions del text original que continguin la informació més rellevant.

Context:
El "banc expropiat" encara existeix malgrat que ja no ompli diaris.
Els aldarulls violents pel desallotjament del local okupa de la Travessera de Gràcia de Barcelona van saltar a la primera línia fa un any, però avui només és un local buit: els okupes no hi han tornat malgrat els múltiples intents; els veïns conviuen amb uns baixos blindat amb planxes, i el propietari encara no l'ha llogat.
Els okupes han continuat les seves activitats en un local que es van apropiar a pocs metres del "banc expropiat" original, però hi tenen els dies comptats.
La iniciativa va néixer fa més de cinc anys amb l'okupació d'una antiga sucursal bancària de Catalunya Caixa, al número 181 de Travessera, com a denúncia contra l'especulació i la gentrificació, és a dir, el procés pel qual un barri es fa més atractiu, els preus pugen i els veïns acaben expulsats.
Allà s'hi ajudava a veïns necessitats i es feien activitats, com la xarxa d'aliments, la "botiga" de roba gratuïta de segona mà i els videofòrums.
Han continuat uns metres més enllà, en una antiga oficina de Caixa Penedès, d'on ara seran desallotjats.
"S'hi han gastat molts calers per deixar-ho ben condicionat per llogar-ho", però el local segueix buit
Un any després del desallotjament, el "banc expropiat" original, al davant del mercat de l'Abaceria, és un local buit que segueix envoltat de planxes per evitar una nova okupació.
L'últim intent dels okupes per recuperar-lo va ser el 30 de novembre, i des de principis d'any els seus propietaris l'han deixat ben arreglat perquè s'hi pugui instal·lar un comerç.
"S'hi han gastat molts calers per deixar-ho ben condicionat per llogar-ho", explica un comerciant que té visió directa de tot el que hi passa.
Ja fa dies que no s'hi veu treballar ningú, però hi han feinejat molts operaris i "ho han deixat tot pintat de blanc", relata el botiguer.
Què hi anirà encara és una incògnita, però entre els veïns comenten que podria ser un nou supermercat d'aquells que han proliferat pel barri com bolets.
El cert, però, és que a no gaire distància ja n'hi ha tres de Condis Exprés, i no tothom abona aquesta teoria.
El preu pel qual s'ha ofert el local en lloguer és de 6.000 euros mensuals, segons va publicar L'Independent de Gràcia.
Aquest arrendament mensual és fins i tot superior als 5.500 euros que en el darrer mandat el consistori governat per Xavier Trias (CiU) va pactar abonar durant un any al propietari del local, Manuel Bravo Solano.
Es tractava d'aconseguir la pau social durant les eleccions municipals del 2015 i evitar una nova tempesta política com la de Can Vies.
El conflicte es va posposar, i va esclatar al govern d'Ada Colau després que decidís que el contracte no es renovaria i el procés judicial per desallotjar els okupes es reactivés.
Evitar que es repeteixi la violència
Els comerciants del mercat de l'Abaceria van ser dels més afectats directament pels aldarulls del desallotjament, i esperen que no es torni a repetir la situació de fa un any.
Fins i tot van arribar a anunciar que denunciarien Colau per inacció, cosa que no van fer.
"En tot moment ens vam sentir molt desemparats", rememora el portaveu de l'associació dels paradistes del mercat, Jeroni Magrans, i remarca que el banc "podia haver continuat" al seu lloc amb un projecte social si s'hagués pogut dialogar en el seu dia.
Els comerciants havien anunciat que denunciarien Colau per inacció: "Ens vam sentir molt desemparats"
Segons Magrans, el banc "no molestava" mentre no va ser desallotjat, i durant els aldarulls es va plantejar una proposta d'ubicar-hi un espai social per al barri.
"Amb tot el merder que van tenir hi van sortir perdent", defensa.
Toni Ramon, que fa un any era el president de l'associació de veïns i ara segueix com a membre, creu que el nou desallotjament és "una història repetida".
En la seva opinió, "el comerç de proximitat no té accés als espais comercials del barri i és una mostra del procés d'elitització amb les plantes baixes".
És més, segons assevera, s'ha intensificat.
Les escenes de violència de fa un any encara són ben vives entre els veïns i comerciants.
"Voldria pensar que s'aprendrà del que va passar l'altra vegada", remarca, amb una referència específica per als Mossos d'Esquadra: "M'agradaria que també aprengués la policia de com va actuar".
El "banc expropiat" continua amb les seves activitats, però per ara no n'ha tornat a fer-ne a la plaça de la Revolució des del cinquè aniversari del novembre.
La Guàrdia Urbana va aixecar acta per manca de permís, però al banc, en l'única resposta que han donat a les preguntes d'aquest diari, desvinculen una cosa de l'altra.

Response: El banc expropiat de Travessera de Gràcia va ser ocupat com a protesta contra l'especulació i la gentrificació. Després d'un any, continua buit i amb planxes, per evitar noves ocupacions. El preu del lloguer és de 6.000 euros mensuals i es creu que podria ser un supermercat. Els comerciants del mercat de l'Abaceria esperen que no es repeteixi la situació.


Instruction: Selecciona'm unes oracions del text original que continguin la informació més rellevant.

Context:
Vist per sentència el judici contra l’empresa Vector Ronda, un dels principals operadors de llicències VTC i controlada per la multinacional Cabify, per acomiadar un treballador una volta va denunciar les seves condicions laborals davant Inspecció de Treball.
A la sortida de la vista, l’advocat del Col·lectiu Ronda i representant del treballador acomiadat, Nacho Parra, ha explicat que han demanat la nul·litat de l’acomiadament en entendre que va ser fruit d’una represàlia i, per tant, d’una vulneració flagrant dels seus drets fonamentals.
‘Cansat de treballar més de 12 hores i dels descomptes injustificats a la seva nòmina va denunciar l’empresa i al cap de dos dies el van acomiadar’, denuncia Parra.
També han intentat demostrar que Vector Ronda va acomiadar més de trenta treballadors en un període de dos mesos vulnerant el protocol especificat quan es tracta d’un acomiadament col·lectiu.
L’advocat Nacho Parra destaca que, ‘malauradament’, aquest cas és un més dels que demostra l’ús fraudulent de les relacions laborals per part d’aquestes empreses d’economia col·laborativa que sostenen tot el seu model de negoci precaritzant les condicions laborals ‘de persones especialment precàries’ amb jornades laborals de més de dotze hores, sous que ronden els mil euros mensuals i descomptes en nòmina per no complir determinades normes de funcionament imposades per Uber o Cabify, en aquest cas.
En el cas jutjat aquest dimecres, el conductor va informar el passat 23 de febrer de 2018 a l’empresa Vector Ronda que la grua s’havia endut el seu vehicle i que, tot i acceptar que la multa l’havia de pagar ell, sol·licitava que li descomptessin de la següent nòmina les despeses per retirar-lo i la multa corresponent i que li donessin un altre vehicle per seguir amb la seva jornada laboral i així no incórrer en penalitzacions addicionals per no assolir els objectius de facturació mensual fixats per l’empresa.
El treballador denuncia que tot i les seves demandes, l’empresa no li va proporcionar cap vehicle en els dos dies següents el que el va obligar a dirigir-se a Inspecció de treball per denunciar els fets així com altres incompliments laborals per part de Vector Ronda.
El mateix dia, Inspecció de Treball es va adreçar a l’empresa per reclamar explicacions sobre la denúncia efectuada pel seu empleat i, tan sols dos dies després, el 28 de gener, Vector Ronda comunicava al conductor denunciant el seu acomiadament disciplinari.
Segons l’informe d’Inspecció de Treball, ‘l’empresa Vector Ronda aplicava als seus treballadors descomptes salarials com a conseqüència de les penalitzacions aplicades per l’empresa principal, en aquest cas Cabify, per incompliments de les seves directrius repercutint directament aquest cost sobre els mateixos’.
Unes penalitzacions que, en alguns casos, feien que el sou del treballador, que normalment superava per poc els 1000 euros, quedés per sota del sou mínim.
Segons l’advocat, les penalitzacions podien ser perquè els conductors rebutgessin algun dels serveis que els assignava l’aplicació o perquè estiguessin desconnectats durant més temps del permès, entre d’altres.
Unes sancions, ha afegit, que no estan contemplades al conveni col·lectiu d’empreses d’autotaxi i lloguer de vehicles amb conductor.
Sobre els motius de l’acomiadament, Parra explica que en aquest cas i en la majoria de la trentena que es van produir en uns dos mesos es justificaven per no haver superat el període de prova quan la pràctica totalitat de treballadors afectats provenien de l’empresa Yirmi UC Fiesta Omnibus, també present al judici.
D’aquesta empresa van passar a Vector Ronda després de signar la baixa voluntària, el que suposava, de facto, haver superat amb escreix el període de prova.
Per la seva banda, l’advocada que representava Vector Ronda ha reclamat que es desestimi la sentència de nul·litat perquè no han quedat demostrades les acusacions del treballador acomiadat.
En aquest sentit, ha insistit que l’acomiadament pot ser considerat procedent o improcedent, però mai nul.
Ha negat que les jornades siguin de 12 hores o més i que el conductor fos acomiadat per haver presentat una denúncia a Inspecció de Treball.
L’avocada ha reconegut que entre les empreses del sector de les VTC hi ha molt intercanvi de treballadors però ha negat que formin part d’un mateix grup assegurant que són competència tot i treballar pel mateix client.

Response: S'ha condemnat Vector Ronda, empresa de llicències VTC controlada per Cabify, per acomiadar un treballador que va denunciar les condicions laborals. El Col·lectiu Ronda ha demanat la nul·litat de l'acomiadament, per ser una represàlia i una vulneració dels drets fonamentals. Els conductors denuncien jornades de més de dotze hores, sous que ronden els mil euros i descomptes per incomplir normes.